নতুন বছরে শীতের ব্যাটিং! জুবুথুবু ঠান্ডায় বৃষ্টির পূর্বাভাস জেলায় জেলায়!

কলকাতা: কনকনে ঠান্ডায় জুবুথুবু মানুষ (Winter Update)। তাপমাত্রা নেমে গিয়েছে ১৩-এর ঘরে। শনিবার বছরের শীতলওম দিন। হাওয়া অফিস পূর্বাভাস দিয়েছে আপাতত বহাল থাকবে জাঁকিয়ে শীতের আমেজ। তাপমাত্রার খুব একটা হেরফের হবে না। তবে একাধিক জেলায় রয়েছে বৃষ্টির পূর্বাভাস (Rain Forecast Today)।

আবহাওয়া দফতর জানিয়েছে, গাঙ্গেয় পশ্চিমবঙ্গের জেলাগুলিতে শনি ও রবিবার তাপমাত্রার কোনও পরিবর্তন হবে না। সোমবার থেকে চড়বে পারদ। তাপমাত্রা বাড়বে তিন ডিগ্রি। হাড়হিম ঠান্ডায় বৃষ্টির সম্ভাবনা উত্তরবঙ্গে জেলায় জেলায়। ১৩ই জানুয়ারি দার্জিলিং, কালিম্পঙ এবং উত্তরবঙ্গের একাধিক জেলায় হালকা বৃষ্টিপাতের সম্ভাবনা। দার্জিলিং এদিন তুষারপাতও হতে পারে।

আরও পড়ুন: সরকারি জমি দখল করে বেসরকারি স্কুল! কী বলল হাইকোর্ট?

কেমন থাকবে দুই বঙ্গের আবহাওয়া? হাওয়া অফিস জানিয়েছে, ১৬ জানুয়ারি পর্যন্ত দুই বঙ্গের জেলায় জেলায় শুষ্ক আবহাওয়া বজায় থাকার সম্ভাবনা।

কলকাতার আবহাওয়ার পূর্বাভাস
আলিপুর আবহাওয়া দফতর জানিয়েছে, বৃহস্পতিবার সর্বোচ্চ তাপমাত্রা ছিল ২২.৩ ডিগ্রি। যা স্বাভাবিকের থেকে ২.৪ ডিগ্রি কম। এদিন শহরে সর্বনিম্ন তাপমাত্রা থাকতে পারে ১৩ ডিগ্রির আশেপাশে। শহরে বাতাসের আর্দ্রতার পরিমাণ ৯২ শতাংশ সর্বনিম্ন ৫৫ শতাংশ।